Diforch eo ar jedoniezh diouzh ar skiantoù all a drugarez dul liamm dibarek gant ar werchelezh. Kefredel a-bur eo he anien, diazezet war aksiomennoù lavaret gwir (eleze neo ket an aksiomennoù-mañ dindan beli an arnod met alies awenet gantañ, peurgetket er jedoniezh klasel) pe war kentreadoù darbennet en un doare ersezadel. Un dezrevell jedoniel – peurliesañ anvet delakadenn, erganad, skorlakadenn, devoud pe adlakadenn – zo desellet talvoudek pa vez ar prezeg furmel a savel e wirionez o toujañ dur framm heboell anvet dienadur pe poellata logikel-dezreadel.